Andrew Cruickshank

Andrew John Maxton Cruickshank (* 25. Dezember 1907 in Aberdeen, Aberdeenshire, Schottland; † 29. April 1988 in London, EnglandBritish Film Institute (engelsch)) weer en britischen Schauspeler.

 Leven un Wark 
Cruickshank besöch de Grammar School in Aberdeen un hett Boingenieurwesen studeert. Arbeit hett he in dissen Beroop aver nienich. An de Steed hett Cruickshank en Loopbahn as Theaterschauspeler anfungen. Toeerst höör he to dat Ensemble von öörtliche Theaters. In’t Johr 1930 hett he an’t Savoy Theatre in’t Stück Othello mitspeelt un 1934 harr he sien Debüt an’n Broadway. As he torüch na London keem, hett he 1935 an’t Gate Theatre in Victoria Regina speelt. Vun 1937 an hett he mit de Old Vic Company verschedene Shakespeare-Stücken opföhrt, so as Macbeth, A Midsummer Night’s Dream un Hamlet. Bit 1987 hett he wieter in tallrieke Theaterprodukschonen mitspeelt. Dorbi güng he twüschen 1951 un 1952 noch eenmol an’n Broadway torüch, woneem he an de Siet vun Uta Hagen in George Bernard Shaw sien Drama Saint Joan de Rull Richard de Beauchamp, Earl of Warwick speelt hettBiografie bi Filmreference (engelsch).

De Schauspeler hett 1937 dat eerste mol in en Speelfilm mitspeelt. Dorünner weern eenige bekannte Produkschonen as Richard III, The Battle of the River Plate, The 39 Steps, The Cruel Sea oder den Miss-Marple-Film Murder Most Foul. Bi de britischen Feernsehtokiekers weer Cruickshank vör allen dör sien Rull Dr. Angus Cameron in de Feernsehreeg Dr. Finlay’s Casebook, vun de twüschen 1962 un 1971 alltosamen 191 Folgen produzeert worrn sünd.

Cruickshank weer verheiraat un harr dree Kinder. To sien Ehren is in Milton Keynes, Buckinghamshire en Straat na em nöömt worrn.

 Filmografie (Utwahl) 
 Johr Titel Synchroonsnacker 1937 Auld Lang Syne   1948 Idol of Paris   1950 Eye Witnessdt.: Die unbekannte Zeugin   1950 The Angel with the Trumpet   1953 The Cruel Seadt.: Der große Atlantik   1955 John and Juliedt.: Verliebt in eine Königin   1955 Richard III.dt.: Richard III. Wolfgang Eichberger 1956 The Secret Tentdt.: Der Preis für fünf Jahre Glück   1956 The Battle of the River Platedt.: Panzerschiff Graf Spee   1958 A Question of Adulterydt.: Gegen Sitte und Moral   1959 The 39 Stepsdt.: 39 Stufen Heinz Klevenow 1960 There Was a Crooked Man   1961 El Cid Eduard Wandrey  1962 We Joined the Navydt.: Auf zur Navy   1963 Come Fly with Medt.: Flieg mit mir ins Glück   1964 Murder Most Fouldt.: Vier Frauen und ein Mord Paul Wagner 1962-71 Dr. Finlay’s Casebook, Feernsehreeg   1982-84 Crown Court, Feernsehfolgen   1986-1988 King & Castle, Feernsehfolgen  

 Broadway 
 1934: Richard of Bordeaux
 1951–1952: Saint Joan

 Weblenken 


 Borns 

Kategorie:Schauspeler
Kategorie:Börger von Grootbritannien
Kategorie:Mann
Kategorie:Boren 1907
Kategorie:Storven 1988